437.62 REGOLI DWAR KATEGORIJI TA’ MATERJAL TA’ IKEL GĦALL-ITTIKKJETTAR TA’ GĦALF KUMPLESS GĦAL ANNIMALI LI MHUMIEX ANNIMALI DOMESTIĊI L-AVVIŻ LEGALI 90 ta’ l-2005. L-AVVIŻ LEGALI 90 ta’ l-2005. 1. Titolu u skop. (1) It-titolu ta’ dawn ir-regoli hu Regoli dwar Kategoriji ta’ Materjal ta’ Ikel għall-Ittikkettjar ta’ Għalf Kompless għal Annimali li mhumiex Annimali Domestiċi. (2) L-iskop ta’ dawn ir-regoli husa biex jiġu implementati d-disposizzjonijiet taħt ir-Regolament tal-Kunsill ta’ Unjoni Ewropea 91/357/KEE li jistabbilixxi l-kategoriji ta’ materjal ta’ l-ikel li jista’ jintuza’ għall-iskop ta’ ittikkettjar ta’ materjal ta’ l-ikel komplessiv għall-annimali li ma jkunux annimali domestiċi. 2. Ittikkettjar tal-kategoriji. Meta, konformement ma’ l-Artikolu 5(ċ)(3) tad-Direttiva 79/373/KEE, l-indikazzjoni ta’ l-isem speċifiku tal-materjal ta’ l-ikel jista’ jiġi sostitwit bl-isem tal-kategorija li dak il-materjal ta’ l-ikel ikun jifforma parti minnu, huma biss dawk il-kategoriji indikati fl-Iskeda li jistgħu jkunu indikati fuq l-ippakkettjar, ir-reċipjent jew it-tikketta ta’ l-għalf kompless għal annimali li mhumiex annimali domestiċi.